হাজারো প্রশ্ন ও হাজারো জীজ্ঞাসার মাঝে মানুষের বসবাস। অসংখ্য বিষয় নিয়ে মানুষের নিত্য সংসার। তবে জীবনের মূল প্রশ্ন ও সবচেয়ে গুরুত্বপূর্ণ বিষয় কোনটি? এটি কি চাষাবাদ, ব্যবসা-বাণিজ্য, চাকুরি-বাকুরি বা জ্ঞান-বিজ্ঞানের বিষয়ে জ্ঞানলাভ? পেশাদারি জীবনে সফলতা বা অর্থ ও রাজনৈতিক জীবনে বিজয়ই জীবনের মূল সফলতা? মানব সৃষ্টির মূল লক্ষ্য কি এমন সফলতা? বিষয়টি এতই গুরুত্ব পূর্ণ যে এখানে ভূল হলে জীবনে বাঁচাটাই ব্যর্থ হতে ব্যর্থ। বিজ্ঞানের সূত্র, সমূদ্রের গভীরতা বা গ্রহনক্ষত্রের বিবরণ না জানলে জীবন কোন ক্ষতি হয় না। কিন্তু পুরা জীবনটাই ব্যর্থ হয় এ মূল প্রশ্নের উত্তর না জানায়। এটি এতই গুরুত্ব পূর্ণ যে প্রশ্নের সঠিক জানাতে মহান আল্লাহতায়ালা লক্ষাধিক নবীরাসূল পাঠিয়েছেন। কেতাব নাজিল করেছেন। এবং সেটি ইতিহাস বা জ্ঞানবিজ্ঞান শেখাতে নয়। জীবনের সে লক্ষ্যটি হল ইবাদত।